Kedves Végzős Hallgatók!

Közeledik a záróvizsga ideje. Szeretnénk felhívni a figyelmüket azokra a kedvezményekre, amelyeket most a távoktatás ideje alatti megváltozott vizsgáztatási körülmények között is igényelhetnek a speciális szükséglettel bíró hallgatóink.

A HKR 210.§ (4) bekezdés rendelkezései továbbra is érvényben vannak!

*„A speciális szükségletű hallgatónak a vizsga előtt legalább négy munkanappal jelzett kérése esetén a vizsgáztató köteles:*

*a) lehetővé tenni szóbeli vizsga helyett írásbeli vizsga, illetve az írásbeli vizsga helyett szóbeli vizsga letételét,*

*b) engedélyezni az írásbeli számonkérés esetén speciális technikai eszközök használatát*

*c) a felkészülési, illetőleg a teljesítési időt – a nem speciális szükségletű hallgatók esetében megállapított időtartamhoz képest – legalább 30 %-kal meghosszabbítani.”*

Mivel záróvizsgáról van szó, ezért annyit kérünk, hogy a kitöltött kérvényüket, - melyhez formanyomtatványt biztosítunk (**1. számú melléklet**) - **a szakértői papírjuk csatolásával** a fogyatékosügyi koordinátor e-mail címére (svraka.bernadett@tok.elte.hu) elküldeni szíveskedjenek.

**A kérvény beküldésének határideje: 2020.05.22.**

**Ha a kérvényt nem nyújtják be időben, a kedvezményeket nem tudjuk biztosítani a záróvizsgán!**

A kérvényt az is benyújthatja, aki nem regisztrált hallgatónk, de tanulási zavarral (diszlexia, diszgráfia, diszkalkulia) küzd és szakértői papírral rendelkezik.

Sikeres záróvizsgát kívánunk!

Svraka Bernadett, TÓK kari fogyatékosügyi koordinátor

1. számú melléklet

**Méltányossági kérelem a záróvizsga letételéhez speciális szükségletű hallgatók számára**

Tisztelt Vizsgabizottság!

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Neptun kód:\_\_\_\_\_\_\_\_\_\_\_\_)

 név

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ szakos hallgató azzal a kéréssel fordulok Önökhöz, hogy a záróvizsgámon a következő kedvezményeket részemre biztosítani szíveskedjenek:

**A HKR 210. § (4) bekezdés rendelkezései alapján a megfelelő rész aláhúzandó!**

1. *lehetővé tenni szóbeli vizsga helyett írásbeli vizsga, illetve az írásbeli vizsga helyett szóbeli vizsga letételét,*
2. *engedélyezni az írásbeli számonkérés esetén speciális technikai eszközök használatát,*
3. *a felkészülési, illetőleg a teljesítési időt – a nem speciális szükségletű hallgatók esetében megállapított időtartamhoz képest – legalább 30 %-kal meghosszabbítani.”*

**A kedvezményekre való jogosultságomat a csatolt szakértői papírommal és az s.k. aláírásommal igazolom.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

s.k.

hallgató